Ādažu novada dome
Ādažu novada dome ir Ādažu novada pašpārvaldes augstākā iestāde. Sastāv no 15 deputātiem, ko ievēl reizi četros gados pašvaldību vēlēšanās. Tā darbojas Ādažu kultūras centra ēkā Gaujas ielā 33A, Ādažos, bet kopš 2021. gada sēdes reizēm notiek Carnikavas pagasta ēkā Stacijas ielā 5, Carnikavā. Līdz kultūras centra atklāšanai 2010. gadā dome darbojās 1893. gadā pēc K. Pēkšēna projekta būvētajā Ādažu pagasta namā Gaujas ielā 16. 2021. gada Ādažu novada domes vēlēšanās uzvarēja partija Latvijas Reģionu apvienība ar 44,36% balsu, iegūstot 6 vietas novada domē.